ཡ་ང་སྙིང་རྗེ་མེད་པའི་ཐོག་ནས་གཞན་ལ་དཀའ་ངལ་དང་རྙོག་དྲ་བཟོ་བ་དེ་འཚེ་བ་ཡིན།འཚེ་བས་ཞི་བདེ་བག་ཕེབས་ཀྱི་ཁོར་ཡུག་མེད་པར་བཟོ་བཞིན་ཡོད།སྤྱིར་བཏང་བཤད་ན་འཚེ་བའི་བསམ་བློ་འཁོར་བའི་སྐབས་སུ་མི་གསོད་པ་དང་ཉེས་རྡུང་གཏོང་བ་ལྟ་བུ་ཡོང་གི་ཡོད་པ་མ་གཏོགས་བྱམས་པ་དང་བརྩེ་བ།ཕན་པའི་བསམ་པ་ཡོད་བཞིན་དུ་འཚེ་བ་མི་འབྱུང་བས།འཚེ་བ་ཞེས་པ་དེ་རྩ་བ་སེམས་ལ་ཐུག་ཡོད།སྤྱི་ཚོགས་ཀྱི་རྙོག་དྲ་དང་དཀའ་ངལ་སེལ་ཐབས་འཚེ་བའི་ཐབས་ལམ་ལ་མི་བརྟེན་པར་འཚེ་བ་མེད་པའི་ལམ་ལ་ཕྱིན་པ་ཡིན་ན་ཞི་བདེ་ཞེས་པ་དེ་ཡོང་གི་ཡོད།